31993D0493
L 230/20
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 27 юли 1993 година
за изменение на Решение 83/471/ЕИО относно Контролния комитет на Общността за прилагане на скалата на Общността за класификация на кланични трупове от възрастни говеда
(93/493/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 1208/91 на Съвета от 28 април 1981 г. за определяне на скалата на Общността за класификация на кланичните трупове на възрастни говеда (1), последно изменен с Регламент (ЕИО) № 1026/91 (2), и по-специално член 5, параграф 4 от него,
като има предвид, че за да бъде осигурена възможност на Комисията да оценява резултатите от инспекциите, е необходимо да се приеме разпоредба, задължаваща държавите-членки да уведомяват Комисията относно предприетите действия във връзка с отправените от Контролния комитет препоръки, както и да бъде адаптирано Решение 83/471/ЕИО на Комисията от 7 септември 1983 г. относно Контролния комитет на Общността за прилагане на скалата за класификация на кланичните трупове на възрастни говеда (3), последно изменено с Решение 92/429/ЕИО (4);
като има предвид, че мерките, предвидени в настоящото решение, са в съответствие със становището на Управителния комитет по телешко и говеждо месо,
ПРИЕ НАСТОЯЩОТО РЕШЕНИЕ:
Член 1
В член 4 от Решение 83/471/ЕИО се добавя следният параграф:
„3. Ако в доклада, посочен в параграф 2, са отразени недостатъци в някои от различните области на дейност, които са били обект на проверка, или са направени препоръки с цел подобряване на методиката на работа, държавите-членки са длъжни да информират Комисията относно всички промени, които са предвидени или извършени, в срок не по-късно от три месеца от датата на представяне на доклада.“
Член 2
Адресати на настоящото решение са държавите-членки.
Съставено в Брюксел на 27 юли 1993 година.